da de da de da de fi en en en sv da nl de bar da da da da nl da da da en da da en da da da da de de da da es da da it da de
Jørgen Kühl udnævnt til ridder af Dannebrog | Dansk Skoleforening for Sydslesvig e.V.
Dronning Margrethe har udnævnt A. P. Møller Skolens rektor, Jørgen Kühl til ridder af Dannebrog.
- Jørgen Kühl har gennem hele sit virke bidraget til at gøre dansk-tysk mindretalspolitik og det danske mindretal i Sydslesvig mere kendt, både i Danmark og i det øvrige Europa. Uden denne indsats ville kendskabet til den dansk-tyske mindretalsmodel ikke ligge på samme niveau internationalt, sagde Danmarks generalkonsul i Flensborg, Kim Andersen under udnævnelsen.
- Som rektor ved det nyoprettede danske gymnasium i Sydslesvig, A. P. Møller Skolen og har han været med til at sikre det gode renomme, som skolen har i dag, sagde generalkonsulen.
Jørgen Kühl er student fra Duborg-Skolen Flensborg.
Den professionelle løbebane startede i 1990, hvor Jørgen Kühl blev udnævnt til leder af Sydslesvigsk Forenings nyoprettede museum, Dannevirke. Denne stilling havde Jørgen Kühl sideløbende med historisk forsknings- og forfattervirksomhed frem til 1999. Herefter blev han direktør for Institut for grænseregionsforskning i Aabenraa. Efter at instituttet blev lagt ind under Syddansk Universitet i 2004, fortsatte Jørgen Kühl som institutleder frem til 2006. I 2006 tiltrådte Jørgen Kühl som rektor ved A. P. Møller Skolen.
Nævnes kan også Jørgen Kühls engagement i udviklingen af den grænseoverskridende uddannelse »European Studies« ved Syddansk Universitet. Desuden virket som ekstern lektor i europæisk samtidshistorie ved Aarhus Universitet, Flensborg Universitet og Syddansk Universitet samt forelæsninger på flere andre europæiske og amerikanske universiteter. Jørgen Kühl er bestyrelsesformand for det europæiske mindretalscenter i Flensborg, ECMI.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg